
R E F E R A T   D E   A P R O B A R E 
privind rectificarea  bugetului general al Municipiului Brad pe anul 2026
Având în vedere necesitatea actualizării prevederilor bugetare aferente bugetului Instituțiilor publice și activităților finanțate integral sau parțial din venituri proprii, ca urmare a modificării nivelului veniturilor estimate a fi realizate de Spitalul Municipal Brad, se impune efectuarea unor modificări asupra structurii veniturilor bugetare aprobate pentru anul 2026.
În acest sens, prin adresa Spitalului Municipal Brad nr. 11531/28.07.2026, înregistrată la Primăria Municipiului Brad sub nr. 37372/28.07.2026, unitatea sanitară a solicitat modificarea prevederilor bugetare aferente veniturilor proprii, în vederea corelării acestora cu nivelul veniturilor care urmează a fi încasate și cu structura acestora.
Modificările propuse vizează atât majorarea unor categorii de venituri, cât și diminuarea altora, astfel încât prevederile bugetare să reflecte în mod corespunzător situația financiară actualizată a Spitalului Municipal Brad.
Astfel, se propune modificarea veniturilor bugetului Instituțiilor publice și activităților finanțate integral sau parțial din venituri proprii, după cum urmează:
- 33.10.30 ”Venituri din contractele încheiate cu Direcția de Sănătate Publică din sume alocate de la bugetul de stat”                                                               + 2.873,88 mii lei;
- 37.10.03 ”Vărsăminte din secțiunea de funcționare pentru finanțarea secțiunii de dezvoltare a bugetului local” (cu semnul minus)                                     - 84,88 mii lei;
- 37.10.04 ”Vărsăminte din secțiunea de funcționare”                              + 84,88 mii lei;
- 33.10.21 ”Venituri din contractele încheiate cu CAS”                            - 2.789 mii lei;
- 39.10.01 ”Venituri din valoarea unor bunuri ale instituțiilor publice”    - 61,52 mii lei;
- 39.10.50 ”Alte venituri din valorificarea unor bunuri”                            - 23,36 mii lei.
În contextul celor de mai sus, am inițiat prezentul proiect de hotărâre prin care propun rectificarea bugetului general al Municipiului Brad pe anul 2026 și îl supun spre dezbatere și aprobare Consiliului Local al Municipiului Brad, în forma prezentată.
	Invoc în susţinerea propunerii mele prevederile a) Secţiunea a 2-a din Legea nr. 43/2026 a bugetului de stat pe anul 2026, cu modificările și completările ulterioare, ale  Anexei 1 pct. 1 alin. (1) lit. c) din Ordinul Ministerului Sănătății nr. 1043/2010 privind aprobarea Normelor metodologice pentru elaborarea bugetului de venituri şi cheltuieli al spitalului public, cu modificările şi completările ulterioare, ale Ordinului Ministerului Finanțelor Publice nr. 2373/2016 pentru modificarea şi completarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, aprobate prin Ordinul ministrului finanţelor publice nr. 1.917/2005, ale art. 48 alin. (2) lit. b) din Legea nr. 500/2002 privind finanțele publice, cu modificările şi completările ulterioare, ale art.1 alin. (2), art. 2 pct. 47, art. 8  și art. 19 alin. (2) din  Legea nr. 273/2006 privind finanţele publice locale, cu modificările şi completările ulterioare, ale art. 88, art. 129 alin. (1),  alin. (2) lit. b) și alin. (4) lit. a) din O.U.G. nr. 57/2019 privind Codul administrativ, cu modificările şi completările ulterioare, precum și ale Legii nr. 554/2004 a contenciosului administrativ, actualizată, cu modificările și completările ulterioare.

